கேள்வி: கோவை இராமகிருட்டிணன் - பிறப்பு குறித்து விரிவாக சொல்லுங்கள்.
பதில்: 6 திசம்பர் 1952 அன்று பிறந்தார் இராமகிருட்டிணன். அவர் தந்தை, அன்றைய கோயம்புத்தூர் மாநகராட்சி முதலாவது கோட்டத்துக்கான உறுப்பினராக இந்திய தேசிய காங்கிரசு (இதேகா) சார்பில் பணியாற்றியவர். இராமகிருட்டிணனின் பள்ளிப்பருவத்தில் அவருக்குத் தமிழாசிரியராக வாய்த்தவர் கோவை ஞானி.
கேள்வி: கோவை இராமகிருட்டிணன் - திராவிடர் கழகம் (இராமகிருட்டிணன்) (1986-2001) பற்றி தகவல் சொல்.
பதில்: 1986-இல் திராவிடர் கழகத்திலிருந்து வெளியேறி "திராவிடர் கழகம் (இராமகிருட்டிணன்)" என்ற அமைப்பைத் தொடங்கினார். பிறகு இவ்வமைப்பு தமிழ்நாடு திராவிடர் கழகம் என்ற பெயரில் செயல்பட்டது. 1980-களிலும் 1990-களிலும் ஈழத்தமிழர் நிலையை விளக்கும் வகையில் "ஆயிரம் மண்டையோடுகள்" போராட்டத்தை நடத்தினார். 1990-இல் விடுதலைப் புலிகளின் தலைவரான வேலுப்பிள்ளை பிரபாகரன் அழைப்பின்பேரில் ஈழத்துக்குச் சென்று வன்னிக் காடு பகுதியில் பல நாட்கள் இருந்தார். முன்னாள் இந்தியப் பிரதமர் இராஜீவ் காந்தி படுகொலை தொடர்ந்து 1991 சூன் மாதத்தில் இராமகிருட்டிணனும் ஆறுச்சாமியும் பயங்கரவாத மற்றும் சீர்குலைவு நடவடிக்கைகள் (தடுப்பு) சட்டம் (தடா) சிறைப்பட்டு மூன்றரை ஆண்டுகள் சிறையில் இருந்தனர்.